Správa zo zahraničnej pracovnej cesty 

1. Účastník zahraničnej pracovnej cesty:	

Meno, priezvisko, titul: Ivana Pichaničová, PaedDr., PhD.
Pozícia: zastupujúca riaditeľka
Oddelenie/Odbor:-
Organizácia: Národný ústav certifikovaných meraní vzdelávania, Žehrianska 9, Bratislava 
Znalosť jazykov:  anglický B2

2. Zahraničná pracovná cesta (ZPC):
Štát, mesto: Nemecká spolková republika, Mníchov
Vykonaná v dňoch: 26. - 28. 10. 2015
Názov prijímajúcej organizácie: OECD
Účel cesty: 40th Meeting of the PISA Governing Board (PGB) – plenárne zasadnutie riadiaceho výboru PISA pri OECD
Spôsob financovania: z rozpočtu NÚCEM 

3. Rámcový program pobytu:
26. 10. 2015 transport : Bratislava – Viedeň – Mníchov, účasť na zasadnutí
Odchod BA: 3:45, prechod hraníc (Slovensko-Rakúsko) 4:00, Príchod Mníchov: 7:40
27. 10. 2015 – účasť na zasadnutí
28. 10. 2015 účasť na zasadnutí, transport: Mníchov – Viedeň – Bratislava
Odchod Mníchov: 16:55, prechod hraníc (Rakúsko-Slovensko) 19:15, Príchod BA: 20:00

4. Stručný priebeh rokovaní:
26. 10. 2015
9:30 – 13:45 rokovanie (privítanie, schválenie agendy, správa o plnení úloh z predchádzajúceho rokovania a jej schválenie, agenda PISA 2018)
13:45 – 14:45 prestávka
14:45 – 18:00 rokovanie (analýzy výsledkov PISA a ich reportovanie, tematická správa PISA 2012, skúseností krajín s realizáciou PISA)
27. 10. 2015
9:30 – 13:45 rokovanie (Výsledky PISA 2012, Pilotné testovania a ich analýza) 
13:45 – 14:45 prestávka
14:45 – 17:30 rokovanie (diskusia a schvaľovanie rámca pre PISA 2018, rámec pre globálne kompetencie)
20:30 – 21:30 pracovná večera
28. 10. 2015
9:30 – 12:45 rokovanie (Výskum v súvislosti s PISA v Nemecku, motivácia k účasti na testovaní PISA v zúčastnených krajinách)

Agenda PISA 2018: V októbri 2015 prebieha tvorba testovacích nástrojov pre: čítanie, globálne kompetencie a dotazníky, v priebehu novembra 2015  bude prebiehať ich viacetapové posudzovanie. V decembri bude prebiehať tvorba národných verzií materiálov, zverejnená finálna verzia kognitívneho rámca. V januári 2016 budú pripravené finálne verzie testovacích nástrojov. V marci sa uskutoční 1. pracovné stretnutie NPM koordinátorov PISA 2018. V nasledujúcom období budú materiály pripomienkované členskými krajinami, verifikované národné preklady a adaptácie nástrojov, výber vzorky pre testovanie a pod. V novembri 2016 sa uskutoční 2. pracovné stretnutie NPM koordinátorov. 
Rámec PISA 2018: V rámci kognitívnych meraní PISA 2018 budú realizované čitateľská, matematická a prírodovedná gramotnosť. Zároveň budú testované tzv. Globálne kompetencie. PISA 2018 bude prebiehať buď elektronickou formou, alebo papier/pero, podľa výberu účastníckej krajiny. Kognitívne testy budú trvať 120 minút a žiacky dotazník cca 30 minút v oboch verziách. K otázke testovania globálnych kompetencií sa všetky účastnícke krajiny vyjadrili kriticky. Sú opodstatnené obavy, že nebude možné objektívne porovnanie výsledkov krajín v tejto doméne a problematická bude interpretácia výsledkov. Tieto obavy vyplývajú z obsahu tejto domény – otázky sa pohybujú vo veľmi citlivej rovine – náboženskej, kultúrnej a emočnej skúsenosti testovaných žiakov.
Motivácia k účasti v testovaní PISA: Správu pripravila Švédska národný ústav pre vzdelávanie, ktorá realizovala dve hĺbkové analýzy k motivácii žiakov v testovaní PISA a výsledky týchto analýz predniesol p. Oelrich, z ktorých vyplýva, že pokles úspešnosti žiakov v PISA 2012 v porovnaní s PISA 2003 je s najväčšou pravdepodobnosťou spôsobený nižšou úrovňou vedomostí a zručností žiakov a nie nižšou motivovanosťou žiakov odpovedať.

5. Odporúčané závery:
Je nevyhnutné naďalej zapájať Slovenskú republiku do medzinárodnej štúdie PISA s cieľom sledovania nových trendov na medzinárodnej úrovni v oblasti vzdelávania a možnosti porovnania s krajinami OECD.

6. Prehľad prinesenej dokumentácie a miesto jej uloženia:
Pracovné materiály z rokovania u mňa v kancelárii. Sú prístupné aj na stránke PISA (iba pre osoby s prístupovými údajmi na stránku).

7. Osobitne vyhotovený očakávaný prínos ZPC:
Pravidelná účasť NÚCEM na zasadnutiach PGB má Slovensko zabezpečuje priamy prístup k informáciám o aktuálnom stave v problematike PISA štúdie a k procesom, ktorými je riadený výskum štúdie OECD PISA na medzinárodnej úrovni. 
Mimoriadny význam bolo získanie informácií a usmernení súvisiacich s prípravou PISA 2018 a 2021. Dôležité sú aj priame kontakty so zástupcami členských krajín v PISA ako aj výmena skúseností na úrovni členských krajín. 

8. Spôsob zverejnenia výsledkov ZPC, prenos získaných informácií
Pracovná porada s vedúcou oddelenia medzinárodných meraní, ktorá ich referuje NPM koordinátorom.

Svojím podpisom súhlasím so zverejnením správy na internete.

Správu vypracoval: PaedDr. Ivana Pichaničová, PhD.

Dátum: 29.10.2015

Správu schválil: Ing. Marian Galan, generálny riaditeľ Sekcie regionálneho školstva, MŠVVaŠ SR